钦定古今图书集成/明伦汇编/氏族典/第252卷 > 张清雅
## 钦定古今图书集成/明伦汇编/氏族典/第252卷 > 张清雅

按《明外史张清雅传》：“清雅，潜山人。家贫，力学养亲。崇
祯十年，张献忠来犯，清雅以父年老卧病，守之不去。
无何，父卒，殓甫毕，贼入其家，疑棺内藏金银，欲剖视
之。清雅两手据棺哀泣，贼断其手，仆地。幼子超艺，年
十六，号哭求代，父子俱死，而棺得不剖。侯云满具两
棺殓之，亦不食死。”